Apstiprināšanas pieteikuma publikācija attiecībā uz produkta specifikācijas grozījumu, kas nav maznozīmīgs, saskaņā ar 50. panta 2. punkta a) apakšpunktu Eiropas Parlamenta un Padomes Regulā (ES) Nr. 1151/2012 par lauksaimniecības produktu un pārtikas produktu kvalitātes shēmām

(2023/C 41/13)

Šī publikācija dod tiesības trīs mēnešu laikā no šīs publikācijas dienas pret šo pieteikumu izteikt iebildumus atbilstīgi Eiropas Parlamenta un Padomes Regulas (ES) Nr. 1151/2012 (1) 51. pantam.

APSTIPRINĀŠANAS PIETEIKUMS ATTIECĪBĀ UZ PRODUKTA SPECIFIKĀCIJAS GROZĪJUMU, KAS NAV MAZNOZĪMĪGS, AIZSARGĀTA CILMES VIETAS NOSAUKUMA / AIZSARGĀTAS ĢEOGRĀFISKĀS IZCELSMES NORĀDES GADĪJUMĀ

Grozījuma apstiprināšanas pieteikums saskaņā ar Regulas (ES) Nr. 1151/2012 53. panta 2. punkta pirmo daļu

“Pesca e Nettarina di Romagna”

ES Nr.: PGI-IT-1535-AM02 – 15.9.2020

ACVN ( ) AĢIN (X)

1. Pieteikuma iesniedzēja grupa un tās likumīgās intereses

Consorzio di Tutela Pesca e Nettarina di Romagna I.G.P. [AĢIN “Pesca e nettarina di Romagna” aizsardzības apvienība] Via Béla Bartók 29/G 44124 – Ferrara

Tālr. +39 0532904511

Fakss +39 0532904521

Sertificēta e-pasta adrese: consorziopesca@registerpec.it

Consorzio di Tutela Pesca e Nettarina di Romagna I.G.P. ir tiesības iesniegt grozījuma pieteikumu atbilstīgi Lauksaimniecības un mežsaimniecības politikas ministrijas 2013. gada 14. oktobra Dekrēta Nr. 12511 13. panta 1. punktam.

2. Dalībvalsts vai trešā valsts

Itālija

3. Produkta specifikācijas punkts, uz kuru attiecas grozījums vai grozījumi

☐ Produkta nosaukums

☒ Produkta apraksts

☒ Ģeogrāfiskais apgabals

☒ Izcelsmes apliecinājums

☒ Ražošanas metode

☒ Saikne

☒ Marķējums

☒ Cits [pārbaudes; punktu secība un virsraksti]

4. Grozījuma vai grozījumu veids

☒ Ar reģistrētu ACVN vai AĢIN apzīmēta produkta specifikācijas grozījums, kuru nevar uzskatīt par maznozīmīgu saskaņā ar Regulas (ES) Nr. 1151/2012 53. panta 2. punkta trešo daļu

☐ Ar reģistrētu ACVN vai AĢIN apzīmēta produkta specifikācijas grozījums, kuru nevar uzskatīt par maznozīmīgu saskaņā ar Regulas (ES) Nr. 1151/2012 53. panta 2. punkta trešo daļu, ja vienots dokuments (vai tā ekvivalents) attiecībā uz produktu nav publicēts

5. Grozījums vai grozījumi

Produkta apraksts

Specifikācijas 2. punkta 1. apakšpunktā iekļautais šķirņu saraksts:

“Pesca di Romagna” Šķirnes ar dzeltenu mīkstumu: “Maycrest”, “Spring Lady”, “Sprinbelle”, “Springcrest”, “Suncrest”, “Royal Glory”, “Royal Gem”, “Dixired”, “Flavorcrest”, “Glohaven”, “Merril Gem Free 1”, “Redhaven”, “Royal Majestic”, “Royal Time”, “Rich Lady”, “Maria Marta”, “Summer Rich”, “Grenat”, “Elegant lady”, “Fayette”, “Royal Summer”, “Royal Lee”, “Royal Pride”, “Romestar”, “Symphonie”, “Mercil” (jeb “O’Henry”), “Zainori” (jeb “Kaweat”). Šķirnes ar baltu mīkstumu: “Iris Rosso”, “Maria Bianca”, “Tendresse” (jeb “Joulie”), “Duchessa d’Este”, “Rossa di San Carlo”, “Zaidaso” (jeb “Kewina”),

un

“Nettarina di Romagna” Šķirnes ar dzeltenu mīkstumu: “Early Sungrand”, “Maygrand”, “Laura”, “Ambra”, “Maillara” (jeb “Big Ben”), “Nectaprima”, “Noracila”, “Flavortop”, “Indipendence”, “Maria Emilia”, “Maria Laura”, “Spring Red”, “Weimberger”, “Big Top” (jeb “Zaitabo”), “Guerriera”, “Alitop”, “Honey Blaze”, “Romagna Big”, “Fantasia”, “Maria Aurelia”, “Nectaross”, “Stark red Gold”, “Venus”, “Sweet Red”, “Sweet Lady”, “Morsiani 90”, “Honey Royal”, “Honety Glo”, “Romagna Gold”. Šķirnes ar baltu mīkstumu: “Silver King”, “Caldesi 2000”, “Nectarmagie”, “Silver Giant”, “Maillarmagic”, “Necta perle”, “Romagna 3000”, “Romagna red”.

ir grozīts un izteikts šādā redakcijā:

Persiki Agrīnas šķirnes ar dzeltenu mīkstumu: “Bordò”, “Coraline” (jeb “Monco”), “Crimson Lady”, “Dixired”, “Flavorcrest”, “Maycrest”, “Merril Gem Free 1”, “Rich May”, “Royal Gem”, “Royal Glory”, “Royal Majestic”, “Royal Time”, “Ruby Rich”, “Sagittaria”, “Spring Lady”, “Sprinbelle”, “Springcrest”, “Sugar Time”. Vidēji vēlīnas šķirnes ar dzeltenu mīkstumu: “Azurite”, “Corindon”, “Diamond Princess”, “Elegant Lady”, “Fayette”, “Glohaven”, “Grenat”, “Maria Marta”, “Mercil” (jeb “O’Henry”), “Plusplus”, “Redhaven”, “Rich Lady”, “Rome Star”, “Royal Estate”, “Royal Jim”, “Royal Lee”, “Royal Pride”, ‘Royal “Summer”, “Royal Sweet”, “Summer Rich”, “Suncrest”, “Sweet Dream”, “Sweet Henry”, “Symphonie”, “Vista Rich”, “Zainori” (jeb “Kaweah”), “Zee Lady”. Agrīnas šķirnes ar baltu mīkstumu: “Greta”, “Iris Rosso”, “Monsolle”, “Patty”. Vidēji vēlīnas šķirnes ar baltu mīkstumu: “Duchessa d’Este”, “Ivory Sun”, “Maria Bianca”, “Maura”, “Regalsnow” (jeb “Maperla”), “Rosa del West”, “Rossa di San Carlo”, “Star Princess”, “Snow Lady”, “Tendresse” (jeb “Joulie”), “Zaidaso” (jeb “Kewina”). Nektarīni: Agrīnas šķirnes ar dzeltenu mīkstumu: “Alice”, “Ambra”, “Ara”, “Big Haven”, “Carene”, “Early Sungrand”, “Extreme Beauty”, “Gartairo”, “Garofa”, “Laura”, “Maillara” (jeb “Big Bang”), “Maria Emilia”, “Maygrand”, “Nectaprima”, “Noracila”, “Rebus 028”, “Weimberger”. Vidēji vēlīnas šķirnes ar dzeltenu mīkstumu: “Alma”, “Alma 2”, “Alexa”, “Amiga”, “Alitop”, “August Red”, “Big Top” (jeb “Zaitabo”), “Diamond Ray”, “Dorabelle”, “Doracile”, “Dulcis”, “Dulciva”, “Early Zee”, “Fairlane”, “Fantasia”, “Febe”, “Flavortop”, “Gea”, “Guerriera”, “Honey Blaze”, “Honey Glo”, “Honey Kist”, “Honey Royale”, “Indipendence”, “Lady Erika”, “Late Fair”, “Luciana”, “Maria Aurelia”, “Maria Carla”, “Maria Laura”, “Max”, “Max 7”, “Monrené”, “Morsiani 60”, “Morsiani 90”, “Nectareine”, “Nectaross”, “Orine”, “Orion”, “Pit Lane”, “Pit Stop”, “Red Fair”, “Romagna Big”, “Romagna Giant”, “Romagna Gold”, “Romagna Lady”, “Romagna Queen”, “Romagna Summer”, “September Bright”, “Spring Red”, “Stark Red Gold”, “Sweet Lady”, “Sweet Red”, “Venus”, “Western Red”. Agrīnas šķirnes ar baltu mīkstumu: “Caldesi 2000”, “Garcica”, “Romagna Red”, “Romagna Star”, “Silver King”, “Turquoise”. Vidēji vēlīnas šķirnes ar baltu mīkstumu: “Caldesi 2020”, “Maillarmagie” (jeb “Magique”), “Majestic Pearl”, “Nectarmagie”, “Nectaperle”, “Romagna 3000”, “Romagna Bright”, “Romagna Sweet”, “Romagna Top”, “Silver Giant”, “Silver Star”, “Sandine”, “Tourmaline”, “Zephyr”.

Grozījums ietver izmantojamo šķirņu klāsta atjaunināšanu un paplašināšanu. Tas saistīts ar šķirņu nomaiņas lielo apmēru un ātrumu nozarē, kā arī ar vajadzību nodrošināt ar AĢIN apzīmētā produkta pieejamību. Tāpēc ir pievienotas jaunas šķirnes, kas ļoti daudzos gadījumos iegūtas no iepriekšējām vai vecām šķirnēm. Šķirņu klāsta paplašināšana nodrošinās arī garāku ražas novākšanas periodu, kas nozīmē, ka produkts patērētājiem būs pieejams lielākā apjomā un ilgāku laiku, nekā tas ir pašlaik.

Šis grozījums attiecas uz kopsavilkuma 4.2. punktu un vienotā dokumenta 3.2. punktu.

Produkta specifikācijas 2. punktam ir pievienota šāda rindkopa:

“Pesca e Nettarina di Romagna” ražošanā ir atļauts izmantot citas persiku šķirnes, kas izkoptas, veicot šķirņu pētījumus, ja ar eksperimentāliem un dokumentāriem pierādījumiem tiek apstiprināts, ka produkta iegūšanas metode un augļu kvalitātes īpašības atbilst šai produkta specifikācijai. Par šādu šķirņu izmantošanu produkta “Pesca e Nettarina di Romagna” ražošanai iepriekš ir jāpaziņo Lauksaimniecības, pārtikas un mežsaimniecības politikas ministrijai, kurai šāds paziņojums jāizvērtē un kura šajā nolūkā var lūgt kontroles struktūras vai citas struktūras tehnisko atzinumu.

Šo grozījumu lūdzam, lai apmierinātu ražotāju nākotnes vajadzības attiecībā uz tādu jaunu šķirņu ieviešanu, kas noteiktas, veicot zinātniskus pētījumus, un lai nodrošinātu, ka tiek ievērotas produkta “Pesca e Nettarina di Romagna” sākotnējās īpašības, ņemot vērā šai sugai raksturīgo šķirņu atjaunošanas ātrumu.

Šis grozījums attiecas uz kopsavilkuma 4.2. punktu un vienotā dokumenta 3.2. punktu.

Specifikācijas 6. punkta 1. apakšpunktā teksts par augļu īpašībām:

“Pesca di Romagna” persikus piedāvājot tirgū, tiem jābūt ar šādām īpašībām: Šķirnēm ar dzeltenu mīkstumu: augļu lielums: minimālais diametrs 67 mm, kas atbilst aptuveni 21 cm lielam apkārtmēram; cukuru saturs: (Briksa grādos) 11; epikarps, forma un vidējais svars atbilst attiecīgās šķirnes īpašībām. Šķirnēm ar baltu mīkstumu: augļu lielums: minimālais diametrs 67 mm, kas atbilst aptuveni 21 cm lielam apkārtmēram; cukuru saturs: (Briksa grādos) 11; epikarps, forma un vidējā masa atbilst attiecīgās šķirnes raksturojumam.

un

“Nettarina di Romagna” nektarīnus piedāvājot tirgū, tiem jābūt ar šādām īpašībām:

a) Šķirnēm ar dzeltenu mīkstumu: epikarps: gluds; augļu lielums: minimālais diametrs 67 mm, kas atbilst aptuveni 21 cm lielam apkārtmēram; cukuru saturs: (Briksa grādos) 11; augļu garša, forma un minimālā vidējā masa atbilst attiecīgās šķirnes raksturojumam.

b) Šķirnēm ar baltu mīkstumu: epikarps: gluds; augļu lielums: minimālais diametrs 67 mm, kas atbilst aptuveni 21 cm lielam apkārtmēram; cukuru saturs: (Briksa grādos) 11; augļu garša, forma un minimālā vidējā masa atbilst attiecīgās šķirnes raksturojumam.

ir apvienots šādi un pārcelts uz specifikācijas 2. punktu:

Kvalitātes īpašības

Produktu “Pesca e Nettarina di Romagna” nododot patēriņam, tam jāpiemīt turpmāk aprakstītajām īpašībām.

Agrīnajām šķirnēm ar dzeltenu un baltu mīkstumu:

— minimālais izmērs A: minimālais diametrs — 67 mm, kas atbilst minimālajam svaram — 135 g,

— cukuru saturs: (Briksa grādos) 9,5,

— epikarps un forma atbilst attiecīgās šķirnes raksturojumam.

Vidēji vēlīnajām šķirnēm ar dzeltenu un baltu mīkstumu:

— minimālais izmērs A: minimālais diametrs — 67 mm, kas atbilst minimālajam svaram — 135 g,

— cukuru saturs: (Briksa grādos) 11,

— epikarps un forma atbilst attiecīgās šķirnes raksturojumam.

Lai tekstu labāk strukturētu, par lietderīgu tika uzskatīts nošķirt agrīnas un vidēji vēlīnas šķirnes. Nošķīrums ir saistīts cukuru satura parametru, kas agrāk novākto agrīno šķirņu augļos nav tik augsts kā vidēji vēlīno šķirņu augļos. Lai precīzāk noteiktu minimālo izmēru, ir norādīts arī augļu minimālā svara parametrs, kas atbilst pārējiem specifikācijā jau iekļautajiem izmēra parametriem, kā norādīts spēkā esošajos tirdzniecības standartos. Visbeidzot, visi parametri, kas nosaka kvalitātes īpašības, no specifikācijas 6. punkta ir pārcelti uz tās 2. punktu, lai visas produkta īpašības būtu uzskaitītas vienā punktā.

Šis grozījums attiecas uz kopsavilkuma 4.2. punktu un vienotā dokumenta 3.2. punktu.

Specifikācijas 2. punktam ir pievienots šāds teksts:

“Augļus var izmantot arī pārstrādei. Turklāt tikai pārstrādes gadījumā var izmantot arī augļus, kas atbilst visām produkta specifikācijas prasībām, izņemot prasības attiecībā uz izmēru un formu. Ir pieļaujami arī nelieli virspusēji mizas bojājumi, ja vien tie neietekmē augļu kvalitāti un glabāšanas laiku. Šādus augļus nedrīkst pārdot galapatērētājam.”

Šis grozījums ļaus pārstrādāt arī tādus augļus, kuriem ir neatbilstīgs izmērs vai forma, lai gan tie ražoti un audzēti saskaņā ar visiem specifikācijā paredzētajiem noteikumiem. Tomēr neveselīgu un specifikācijai neatbilstīgu augļu pārstrāde būs aizliegta.

Šis grozījums attiecas uz kopsavilkuma 4.2. punktu un vienotā dokumenta 3.2. punktu.

Ģeogrāfiskais apgabals

Specifikācijas 3. punktā teksts par ražošanas apgabalu:

“Pesca di Romagna” ražošanas apgabals atrodas Emīlijas-Romanjas reģionā, kas piemērots persiku audzēšanai, un apgabalā ietilpst šādas teritorijas:

1) šādu pašvaldību teritorija Ferrāras [Ferrara] provincē: Argenta, Cento, Codigoro, Massa Fiscaglia, Poggio Renatico, Portomaggiore, S. Agostino, Tresigallo un Voghiera;

2) šādu pašvaldību teritorija Boloņas [Bologna] provincē: Borgo Tossignano, Budrio, Casalfiumanese, Castelguelfo, Castenaso, Fontanelice, Granarolo dell’Emilia, Imola, Medicina, Minerbio, Molinella, Mordano;

3) šādu pašvaldību teritorija Forli [Forlì] provincē: Bertinoro, Castrocaro Terme, Cesena, Cesenatico Dovadola, Forlì, Forlimpopoli, Gambettola, Gatteo, Longiano, Meldola, Mercato Saraceno, Modigliaria, Montiano, Predappio, Roncofreddo, Sant’Arcangelo, Savignano sul Rubicone;

4) šādu pašvaldību teritorija Ravennas [Ravenna] provincē: Alfonsine, Bagnacavallo, Bagnara di Romagna, Brisignella, Casola Valsenio, Castelbolognese, Cervia, Conselice, Cotignola, Faenza, Fusignano, Lugo, Massalombarda, Ravenna, Riolo Terme, Russi, S.Agata sul Santerno, Solarolo.

un

“Pesca di Nettarina” ražošanas apgabals atrodas Emīlijas-Romanjas reģionā, kas piemērots persiku audzēšanai, un apgabalā ietilpst šādas teritorijas:

1) šādu pašvaldību teritorija Ferrāras [Ferrara] provincē: Argenta, Cento, Codigoro, Massa Fiscaglia, Poggio Renatico, Portomaggiore, S. Agostino, Tresigallo un Voghiera;

2) šādu pašvaldību teritorija Boloņas [Bologna] provincē: Borgo Tossignano, Budrio, Casalfiumanese, Castelguelfo, Castenaso, Fontanelice, Granarolo dell’Emilia, Imola, Medicina, Minerbio, Molinella, Mordano;

3) šādu pašvaldību teritorija Forli [Forlì] provincē: Bertinoro, Castrocaro Terme, Cesena, Cesenatico Dovadola, Forlì, Forlimpopoli, Gambettola, Gatteo, Longiano, Meldola, Mercato Saraceno, Modigliaria, Montiano, Predappio, Roncofreddo, Sant’Arcangelo, Savignano sul Rubicone;

4) šādu pašvaldību teritorija Ravennas [Ravenna] provincē: Alfonsine, Bagnacavallo, Bagnara di Romagna, Brisignella, Casola Valsenio, Castelbolognese, Cervia, Conselice, Cotignola, Faenza, Fusignano, Lugo, Massalombarda, Ravenna, Riolo Terme, Russi, S.Agata sul Santerno, Solarolo.

ir grozīts un papildināts šādi:

“3. punkts Ražošanas apgabals Produkta “Pesca e Nettarina di Romagna” ražošanas apgabals atrodas Emīlijas-Romanjas reģionā, kas piemērots persiku audzēšanai, un apgabalā ietilpst šādas teritorijas: 1) šādu pašvaldību teritorija Ferrāras [Ferrara] provincē: Argenta, Cento, Codigoro, Copparo, Ferrara Fiscaglia — apdz. vieta Massa Fiscaglia, Poggio Renatico, Portomaggiore, Terre del Reno — apdz. vieta S. Agostino, Tresignana — apdz. vieta Tresigallo, Voghiera; 2) šādu pašvaldību teritorija Boloņas [Bologna] provincē: Borgo Tossignano, Budrio, Casalfiumanese, Castel Guelfo di Bologna, Castenaso, Fontanelice, Granarolo dell’Emilia, Imola, Medicina, Minerbio, Molinella, Mordano; 3) šādu pašvaldību teritorija Forli-Čezēnas [Forlì-Cesena] provincē: Bertinoro, Castrocaro Terme e Terra del Sole, Cesena, Cesenatico, Dovadola, Forlì, Forlimpopoli, Gambettola, Gatteo, Longiano, Meldola, Mercato Saraceno, Modigliana, Montiano, Predappio, Roncofreddo, Savignano sul Rubicone; 4) šādu pašvaldību teritorija Ravennas [Ravenna] provincē: Alfonsine, Bagnacavallo, Bagnara di Romagna, Brisighella, Casola Valsenio, Castel Bolognese, Cervia, Conselice, Cotignola, Faenza, Fusignano, Lugo, Massa Lombarda, Ravenna, Riolo Terme, Russi, Sant’Agata sul Santerno, Solarolo; 5) šādu pašvaldību teritorija Rimini [Rimini] provincē: Santarcangelo di Romagna.”

Grozījumi ir vajadzīgi, lai labotu pārrakstīšanās kļūdas, atjauninātu dažus vietu nosaukumus un pievienotu jaunas pašvaldības, kā aprakstīts turpmāk.

Massa Fiscaglia, S. Agostino un Tresigallo pašvaldību nosaukumi ir aizstāti ar to jaunajiem nosaukumiem, attiecīgi, Fiscaglia — apdz. vieta Massa Fiscaglia, Terre del Reno — apdz. vieta S. Agostino un Tresignana — apdz. vieta Tresigallo.

Šie atjauninājumi ir vajadzīgi, lai atspoguļotu izmaiņas, kas notikušas pēc apvienošanām, kuras veiktas no 2014. gada janvāra līdz 2019. gada janvārim. Tie nemaina kopējo izcelsmes apgabalu.

Nosaukums “Forli province” ir aizstāts ar nosaukumu “Forli-Čezēnas province”, jo šī province tika pārdēvēta saskaņā ar 1992. gada 6. marta Likumdošanas dekrētu Nr. 252.

Santarcangelo di Romagna pašvaldības teritorija, kas vēl bija norādīta kā Forli provinces daļa, tagad ir iekļauta Rimini provincē, kas izveidota ar iepriekš minēto Likumdošanas dekrētu Nr. 252/1992.

Visbeidzot, Castelguelfo, Castrocaro Terme, Modigliaria, Brisignella, Castelbolognese, Massalombarda un S. Agata sul Santerno pašvaldību nosaukumi ir aizstāti ar pareizajiem nosaukumiem, attiecīgi, Castel Guelfo di Bologna, Castrocaro Terme e Terra del Sole, Modigliana, Brisighella, Castel Bolognese, Massa Lombarda un Sant’Agata sul Santerno.

Tādējādi specifikācijā ir izlabotas dažas pārrakstīšanās kļūdas, nemainot izcelsmes apgabalu.

Izcelsmes apgabalam ir pievienota Ferrara un Copparo pašvaldības teritorija Ferrāras provincē.

Tas darīts, lai izveidotu nepārtrauktu ģeogrāfisko ražošanas apgabalu. Ferrara un Copparo pašvaldību teritorija robežojas ar to pašvaldību teritoriju, kuras jau iekļautas produkta specifikācijā, bet, galvenais, tajās vēsturiski ir piekopta sena un lepna persiku un nektarīnu audzēšanas tradīcija. Tā kā tās atrodas blakus jau iekļautajām teritorijām, tajās ir tādi paši vides apstākļi un tiek izmantoti tādi paši audzēšanas paņēmieni.

Šis grozījums attiecas uz kopsavilkuma 4.3. punktu un vienotā dokumenta 4. punktu.

Izcelsmes apliecinājums

Izcelsmes apliecinājuma sagatavošanas procedūras atjaunināšana

Specifikācijas 5. punktā attiecīgi par “Pesca di Romagna” un “Nettarina di Romagna” rindkopa:

Emīlijas-Romanjas reģions ir atbildīgs par 4. punktā noteikto tehnisko nosacījumu izpildes pārbaudi. Persiku dārzus, kas piemēroti produkta “Pesca di Romagna” ražošanai, ieraksta attiecīgajā reģistrā, ko izveido, atjaunina un publicē reizi gadā. Šā reģistra kopiju iesniedz katrā no pašvaldībām, kuras atrodas ražošanas apgabalā. Lauksaimniecības, pārtikas un mežsaimniecības resursu ministrija nosaka procedūras, kas jāievēro saistībā ar reģistrāciju, ziņošanu par ikgadējo produkciju un atbilstīgās sertifikācijas iegūšanu, lai nodrošinātu tādas gadā atzītās produkcijas pareizu un piemērotu uzraudzību, ko tirgo ar aizsargātu ģeogrāfiskās izcelsmes norādi.

un

Emīlijas-Romanjas reģions ir atbildīgs par 4. punktā noteikto tehnisko nosacījumu izpildes pārbaudi. Persiku dārzus, kas piemēroti produkta “Nettarina di Romagna” ražošanai, ieraksta attiecīgajā reģistrā, ko izveido, atjaunina un publicē reizi gadā. Šā reģistra kopiju iesniedz katrā no pašvaldībām, kuras atrodas ražošanas apgabalā. Lauksaimniecības, pārtikas un mežsaimniecības resursu ministrija nosaka procedūras, kas jāievēro saistībā ar reģistrāciju, ziņošanu par ikgadējo produkciju un atbilstīgās sertifikācijas iegūšanu, lai nodrošinātu tādas gadā atzītās produkcijas pareizu un piemērotu uzraudzību, ko tirgo ar ģeogrāfisko norādi.

ir svītrota un aizstāta ar šādu tekstu specifikācijas 4. punktā:

“4. punkts. Izcelsmes apliecinājums Katru ražošanas procesa posmu uzrauga, reģistrējot visas izejvielas un gatavo produkciju. Tādējādi produkta izsekojamību garantē, 7. punktā minētās kontroles struktūras pārvaldītajos sarakstos ierakstot tos kadastrālos zemesgabalus, kuros audzē produktu, kā arī informāciju par ražotājiem un iepakotājiem, un kontroles struktūrai paziņojot saražoto daudzumu. Visas attiecīgajos sarakstos iekļautās fiziskās un juridiskās personas kontroles struktūra pārbauda saskaņā ar produkta specifikācijas noteikumiem un attiecīgo kontroles plānu.”

Šis grozījums ir vajadzīgs, lai tekstu saskaņotu ar pašreizējām kontroles sistēmām, jo pašreizējā redakcijā iekļautajā aprakstā ir minētas metodes un rīki, kas vairs nepastāv. Ar šo grozījumu ir atjaunināta gan numerācija (tagad — specifikācijas 4. punkts), gan punkta saturs pamatojoties uz Regulu (ES) Nr. 1152/2012. Pārbaudes par atbilstību produkta specifikācijai faktiski veic ministrijas izraudzīta kontroles struktūra, nevis reģionālās iestādes. Šis grozījums vienoto dokumentu neietekmē.

Ražošanas metode

Ar ražošanas metodi saistītie grozījumi attiecas gan uz persikiem, gan uz nektarīniem.

Tiek grozīts pašreizējās specifikācijas 4. punkts, kas saistībā ar jauno numerāciju kļūst par 5. punktu.

Specifikācijas jaunais 5. punkts “Produkta iegūšanas metode” ir iedalīts divos apakšpunktos, proti,

“5.1. Augsnes un klimata apstākļi” un “5.2. Audzēšanas paņēmieni”.

Šādā veidā punktā ir precīzāk aprakstītas tehniskās darbības.

Specifikācijas 4. punktā teikums

“Izmantotajai apūdeņošanai, mēslošanas metodēm un citiem audzēšanas un agronomiskajiem paņēmieniem jāatbilst tehniskajiem noteikumiem, kurus paredzējuši Emīlijas-Romanjas kompetentie dienesti.”

ir svītrots.

Patiesībā tas ir priekšnoteikums, kas jāizpilda visām saimniecībām. Faktiski, izmaiņas regulējumā un dažu prasību saistošais raksturs nozīmē to, ka konkrēti kritēriji tiek neizbēgami ievēroti. Tāpēc uzskata, ka specifikācijā tie nav jānorāda.

Attiecībā uz audzēšanas paņēmieniem teksts

Ir atļauti parasti izmantotie stādīšanas attālumi, un jaunajos stādījumos iespējamā maksimālā biezība ir 2 000 augu uz hektāru. Atļautās standarta vainaga veidošanas metodes izveidojušās no “Emīlijas vāzes” formas un tās variācijām; izmantojamās špaleru metodes ir vēdekļveida, Y veida un vārpstveida forma un to variācijas.

ir pārfrāzēts šādi:

Ir atļauti parasti izmantojamie stādīšanas attālumi, un iespējamā maksimālā biezība ir 2 000 augu uz hektāru. Atļautās vainaga veidošanas metodes izveidojušās no “Emīlijas vāzes” formas, “atliktās vāzes” formas un to variācijām; izmantojamās špaleru metodes ir vēdekļveida, Y veida un vārpstveida forma un to variācijas.

Ir svītrota īpašā norāde par jauniem stādījumiem, jo tā ir lieka. Pilnīguma labad ir norādīta arī “atliktās vāzes” vainaga veidošanas metode, lai gan visas vainaga veidošanas metodes jau ir atļautas.

Specifikācijas 4. punktā teikums

“Audzēšanas paņēmieniem ir jāietver vismaz viena apgriešana ziemā un vairākas apgriešanas augšanas sezonā atkarībā no augu vajadzībām.”

ir svītrots.

Daļa par apgriešanu ir svītrota, jo tas ir priekšnoteikums. Tā kā laba lauksaimniecības prakse tiek izmantota visos dažādajos kontekstos, tika uzskatīts, ka nav vajadzības to precizēt, pievienojot nevajadzīgu papildu informāciju.

Teikums attiecībā uz ražu

“Maksimālā raža visām atļautajām šķirnēm ir 35 000 kg no hektāra.”

ir izteikts šādā jaunā redakcijā:

“Maksimālā raža visām atļautajām agrīnajām šķirnēm ir 35 000 kg no hektāra. Maksimālā raža visām atļautajām vidēji vēlīnajām šķirnēm ir 50 000 kg no hektāra.”

Attiecībā uz maksimālo ražu tika uzskatīts par lietderīgu nošķirt agrīnas un vidēji vēlīnas šķirnes. Agrīno šķirņu raža ir palikusi nemainīga — 35 000 kg no hektāra.

Tāpēc attiecībā uz vidēji vēlīnām šķirnēm ir pievienota maksimālā raža — 50 000 kg no hektāra. Izmantojot specifikācijā jau izklāstītās audzēšanas metodes, piemēram, vārpstveida formu, ir viegli iegūt 50 000 kg produkcijas no hektāra. Šāds daudzums nekādā veidā neietekmēs augļu kvalitātes aspektus; šo aspektu aizsardzības nolūkā ir noteikta maksimālā robeža.

Specifikācijas 4. punktā teikums

“Ņemot vērā sezonālo gaitu un ar vidi saistītos audzēšanas apstākļus, Emīlijas-Romanjas reģions katru gadu līdz 15. maijam attiecībā uz katru 2. punktā minēto šķirni nosaka orientējošu vidējo vienības ražošanas apjomu iepriekš minētās robežvērtības ietvaros.”

ir svītrots.

Attiecībā uz Emīlijas-Romanjas reģiona kompetenci noteikt orientējošu vidējo ražošanas apjomu lūdzam ņemt vērā to, ka, neraugoties uz iespēju piemērot šo noteikumu, reģions to nekad nav uzskatījis par piemērotu vai vajadzīgu. Tāpēc orientējošais vidējais vienības ražošanas apjoms iepriekš nekad nav ticis oficiāli noteikts. Ņemot vērā iepriekš minēto un to, ka šī vērtība iepriekš nekad nav tikusi noteikta, šis punkts ir izrādījies lieks, tāpēc tiek uzskatīts par lietderīgu to no specifikācijas svītrot.

Specifikācijas 4. punkta rindkopas attiecīgi par “Pesca di Romagna” un “Nettarina di Romagna”:

Glabājot ar AĢIN “Pesca di Romagna” apzīmējamos augļus, ir jāizmanto dzesēšanas paņēmiens. Mitruma un temperatūras vērtībām dzesētavās jānodrošina īpašo kvalitātes īpašību saglabāšana.

un

Glabājot ar AĢIN “Nettarina di Romagna” apzīmējamos augļus, ir jāizmanto dzesēšanas paņēmiens. Mitruma un temperatūras vērtībām dzesētavās jānodrošina īpašo kvalitātes īpašību saglabāšana.

ir apvienotas un izteiktas šādā redakcijā:

Glabājot ar AĢIN “Pesca e Nettarina e di Romagna” apzīmējamos augļus, ir jāizmanto dzesēšanas paņēmiens. Mitruma un temperatūras vērtībām dzesētavās jānodrošina īpašo kvalitātes īpašību saglabāšana.

Turklāt šis teksts ir pārcelts uz specifikācijas 8. punktu.

Šis grozījums attiecas uz kopsavilkuma 4.5. punktu, un iepriekš norādītais teksts ir iekļauts arī vienotā dokumenta 3.5. punktā.

Saikne

Pašreizējā rindkopa par saikni, kas ietverta kopsavilkuma 4.6. punktā, ir šāda:

Ražošanas apgabala augsnes īpašības un klimatiskie apstākļi, kā arī uzņēmēju profesionālā meistarība, ļauj izaudzēt tādus persikus un nektarīnus ar kvalitātes prasībām atbilstošām fizikāli ķīmiskajām un organoleptiskajām īpašībām, kurus gan valsts, gan Eiropas mērogā piedāvā tirdzniecībā kā tipiskus Emīlijas-Romanjas reģiona produktus. Kaut arī ražošanas apgabalu ietekmē Adrijas jūras tuvums, tam raksturīgs tipisks līdzenuma klimats. Ražošanas apgabalā ir visaugstākā vidējā temperatūra reģionā, un gandrīz nemaz nav pavasara salnu, kas varētu kaitēt augļu ražai. “Pesche e Nettarine di Romagna” produkcijas nozīme ir saistīta ne tikai ar ļoti labvēlīgajiem augsnes un klimatiskajiem apstākļiem, kas ir objektīvs faktors, bet arī ar sociālo un ekonomisko struktūru, kas nodrošina šādu resursu, kā arī zemes un cilvēku darba augļu lietderīgu izmantošanu. “Pesche e Nettarine di Romagna” audzēšanas apgabalā ir ļoti daudz ražotāju apvienību, kuru organizatoriskums ļāvis izveidot šajā teritorijā ražas novākšanas centrus ar visprogresīvāko tehnisko aprīkojumu. Teritorija ir tik labi piemērota persiku un nektarīnu audzēšanai, ka tajā tiek saražota aptuveni ceturtā daļa no visas Itālijas persiku un nektarīnu produkcijas.

Tā ir pievienota produkta specifikācijas 6. punktam un izteikta šādā redakcijā:

Ražošanas apgabala augsnes īpašības un klimatiskie apstākļi, kā arī uzņēmēju profesionālā meistarība, ļauj izaudzēt tādus persikus un nektarīnus ar kvalitātes prasībām atbilstošām fizikāli ķīmiskajām un organoleptiskajām īpašībām, kurus gan valsts, gan Eiropas mērogā piedāvā tirdzniecībā kā tipiskus Emīlijas-Romanjas reģiona produktus. Kaut arī ražošanas apgabalu ietekmē Adrijas jūras tuvums, tam raksturīgs tipisks līdzenuma klimats. Ražošanas apgabalā ir visaugstākā vidējā temperatūra reģionā, un gandrīz nemaz nav pavasara salnu, kas varētu kaitēt augļu ražai. “Pesca e Nettarina di Romagna” produkcijas nozīme ir saistīta ne tikai ar ļoti labvēlīgajiem augsnes un klimatiskajiem apstākļiem, kas ir objektīvs faktors, bet arī ar sociālo un ekonomisko struktūru, kas nodrošina šādu resursu, kā arī zemes un cilvēku darba augļu lietderīgu izmantošanu. “Pesca e Nettarina di Romagna” audzēšanas apgabalā ir ļoti daudz ražotāju apvienību, kuru organizatoriskums ļāvis izveidot šajā teritorijā ražas novākšanas centrus ar visprogresīvāko tehnisko aprīkojumu. Pateicoties arī šādām ražotāju organizācijām un to organizatoriskumam, ražotāji jau daudzus gadus apgabalā brīvprātīgi izmanto integrētās ražošanas paņēmienus. Šie videi draudzīgie un patērētāju veselību saudzējošie paņēmieni tagad veido parasto ražošanas metodi, kas veicina augļu ražošanas vides ilgtspējību. Teritorija ir tik labi piemērota persiku un nektarīnu audzēšanai, ka tajā tiek saražota aptuveni ceturtā daļa no visas Itālijas persiku un nektarīnu produkcijas.

Šā grozījuma mērķis ir sīkāk paskaidrot to, kā galaproduktu ietekmē uzņēmēju profesionalitāte. Tāpēc tās ir izmaiņas formulējumā, kas neietekmē saiknes būtību.

Šis grozījums attiecas uz produkta specifikācijas 6. punktu, kopsavilkuma 4.6. punktu un vienotā dokumenta 5. punktu.

Marķējums

Specifikācijas 8. punkts ir sadalīts trīs daļās, kas attiecas uz glabāšanu, iepakojumu un marķējumu, lai precizētu dažādos posmus pēc ražas novākšanas.

Glabāšana

Rindkopa, kurā aprakstīta glabāšanas kārtība, kas iepriekš bija iekļauta specifikācijas 4. punktā, ar mainītu nosaukumu ir pārcelta uz šo punktu:

8.1. Glabāšana Glabājot ar AĢIN “Pesca e Nettarina e di Romagna” apzīmējamos augļus, ir jāizmanto dzesēšanas paņēmiens. Mitruma un temperatūras vērtībām dzesētavās jānodrošina īpašo kvalitātes īpašību saglabāšana.

Šis grozījums attiecas uz kopsavilkuma 4.5. punktu, un iepriekš norādītais teksts ir iekļauts arī vienotā dokumenta 3.5. punktā.

Iepakojums

Teksts par iepakošanas metodēm ir pārfrāzēts. Specifikācijas 7. punkta teksts

“ES pieņemtie iepakojuma veidi, ko var izmantot saskaņā ar spēkā esošajiem noteikumiem, ir šādi: kartona, koka un plastmasas** paplātes*, kuru izmērs ir 30 × 40 cm un kurās augļi izkārtoti vienā slānī; kartona, koka un plastmasas** paplātes*, kuru izmērs ir 30 × 50 cm un kurās augļi izkārtoti vienā slānī; kartona, koka un plastmasas** paplātes*, kuru izmērs ir 40 × 60 cm un kurās augļi izkārtoti vienā slānī; paplātes, kuru izmērs ir 20 × 30 cm un kurās augļi izkārtoti vienā slānī; aizzīmogoti iepakojumi, kuros katru augli iesaiņo atsevišķi vai pa vairākiem kopā (nelielas paplātes, grozi, kastes, u. c.). * Paplātes ir iepakojums, kuru izmanto, lai preces vienību izliktu pārdošanai, vai kurā augļi iesaiņoti pa vienam un/vai iepakojumos. Lai ar AĢIN apzīmēto produktu paplātēs varētu identificēt, vismaz uz 80 % augļu uzlīmē atsevišķas uzlīmes ar attiecīgo logotipu. ** Vienreiz izmantojama vai vairākkārt izmantojama IFCO/STECO/CPR SYSTEM un cita tipa plastmasa. Visos iepriekš minētajos gadījumos (izņemot paplātes) traukiem jābūt aizzīmogotiem tā, lai to saturu nevarētu izņemt, zīmogu nesabojājot.”

ir grozīts un izteikts šādā redakcijā:

“8.2. Iepakojums Ja ar AĢIN apzīmētais produkts ievietots vaļējos iepakojumos, to identificē ar atsevišķām uzlīmēm, kuras uzlīmē vismaz uz 70 % augļu. Alternatīvi — ja uz augļiem uzlīmju nav, iepakojumi, piemēram, paplātes un grozi, ir jāaizzīmogo tā, lai to saturu nevarētu izņemt, iepakojumu nesabojājot. Tirdzniecības vietā produktu atļauts pārdot arī neiepakotā veidā no iepakojuma, kurš aizzīmogots vai kurā ir augļi ar uzlīmēm, ja vien produkts ir novietots īpašos nodalījumos vai traukos, uz kuriem skaidri norādīta tā pati informācija, kas jānorāda uz šajā produkta specifikācijā minētā iepakojuma.”

Ar grozījumu apmierina vajadzību vienkāršot iepakojuma veidu aprakstu. Lai apmierinātu tirgus un patērētāju dažādās vajadzības attiecībā uz izmēru un veidu un ņemot vērā to, ka daži iepakojuma veidi iepriekšējā redakcijā bija minēti tikai kā piemēri, tika uzskatīts par lietderīgu norādīt iepakojuma veidus, kas atļauti saskaņā ar spēkā esošajiem tiesību aktiem. Ja iepakojums ir vaļējs, tajā uz vismaz 70 % augļu jābūt uzlīmēm, kas patērētājam sniedz lielāku skaidrību; pretējā gadījumā iepakojumam jābūt aizzīmogotam. Visbeidzot, ir sniegta informācija par neiepakota produkta pārdošanu galapatērētājam no aizzīmogota iepakojuma vai paplātēm, ja produkts ir ievietots īpašos nodalījumos vai traukos, uz kuriem skaidri norādīta tā pati informācija, kas jānorāda uz šajā produkta specifikācijā minētā iepakojuma. Šis grozījums ļauj operatoriem pārdot produktu no aizzīmogota iepakojuma vai paplātēm tādā daudzumā, kādu patērētājs vēlas, kā arī garantē, ka patērētājs produkta pirkšanas brīdī joprojām ir pareizi informēts.

Šis grozījums attiecas uz kopsavilkuma 4.8. punktu un vienotā dokumenta 3.5. punktu.

Tirdzniecības periods

Noteikums attiecībā uz “Pesca di Romagna”:

“Periods, kurā produkts jālaiž tirgū, ir no katra gada 10. jūnija līdz 20. septembrim.”

un noteikums attiecībā uz “Nettarina di Romagna”:

“Periods, kurā produkts jālaiž tirgū, ir no katra gada 15. jūnija līdz 30. septembrim.”

ir aizstāts ar šādu:

“Produkts jālaiž tirgū no 10. jūnija.”

Tika uzskatīts par lietderīgu norādīt tikai tirdzniecības perioda sākuma datumu — 10. jūniju, bet beigu datumu svītrot. Tā tiek ņemtas vērā pēdējo gadu klimata pārmaiņas, kuru dēļ tirdzniecības periods ir kļuvis garāks, kā arī tas, ka ir pievienotas jaunas — vēlīnas — šķirnes.

Šis grozījums neietekmē ne kopsavilkumu, ne vienoto dokumentu.

Marķējums

Marķējums — formulējums

Ir grozīti daži maznozīmīgi aspekti attiecībā uz etiķetē norādāmo formulējumu, kas attiecas uz “Pesca di Romagna” un “Nettarina di Romagna”. Rindkopas ar sākotnējiem norādījumiem ir šādas:

Uz trauka ar vienāda izmēra burtiem jābūt vārdiem “Pesca di Romagna”, pēc kuriem uzreiz ir vārdi “Indicazione Geografica Protetta” [aizsargāta ģeogrāfiskās izcelsmes norāde] un šķirnes nosaukums. Tajā pašā redzamības laukā jāatrodas arī iepakotāja vārdam un uzvārdam vai nosaukumam, uzņēmuma nosaukumam un adresei, kā arī sākotnējam neto svaram. Vārdus “Indicazione Geografica Protetta” [aizsargāta ģeogrāfiskās izcelsmes norāde], arī akronīma “I.G.P.” [AĢIN] veidā, var atkārtoti norādīt arī jebkurā citā vietā uz trauka vai etiķetē.

un

Uz trauka ar vienāda izmēra burtiem jābūt vārdiem “Nettarina di Romagna”, pēc kuriem uzreiz ir vārdi “Indicazione Geografica Protetta” [aizsargāta ģeogrāfiskās izcelsmes norāde] un šķirnes nosaukums. Tajā pašā redzamības laukā jāatrodas arī iepakotāja vārdam un uzvārdam vai nosaukumam, uzņēmuma nosaukumam un adresei, kā arī sākotnējam neto svaram. Vārdus “Indicazione Geografica Protetta” [aizsargāta ģeogrāfiskās izcelsmes norāde], arī akronīma “I.G.P.” [AĢIN] veidā, var atkārtoti norādīt arī jebkurā citā vietā uz trauka vai etiķetē.

Tās ir grozītas šādi:

8.3. Marķējums Trauku var marķēt ar vārdiem “Pesca di Romagna” vai “Nettarina di Romagna”, pēc kuriem uzreiz ir vārdi “Indicazione Geografica Protetta” [aizsargāta ģeogrāfiskās izcelsmes norāde] vai akronīms “I.G.P.” [AĢIN] un šķirnes nosaukums. Tajā pašā redzamības laukā jāatrodas arī iepakotāja vārdam un uzvārdam vai nosaukumam, uzņēmuma nosaukumam un adresei. Vārdus “Indicazione Geografica Protetta” [aizsargāta ģeogrāfiskās izcelsmes norāde], arī akronīma “I.G.P.” [AĢIN] veidā, var atkārtoti norādīt arī jebkurā citā vietā uz trauka vai etiķetē.

Ar šiem grozījumiem nedaudz vienkāršo marķēšanas noteikumus, svītrojot tiesību aktos paredzētos elementus, piemēram, svara norādi. Tie arī iepakotājiem ļauj papildus AĢIN nosaukumam norādīt augļu veidu.

Šis grozījums attiecas uz kopsavilkuma 4.8. punktu un vienotā dokumenta 3.6. punktu.

Marķējums — preču zīmes

Šai 8. punkta iedaļai ir pievienota šāda rindkopa par iespēju izmantot preču zīmes:

Kopā ar vārdiem “IGP Pesca e Nettarina di Romagna” un Eiropas simbolu var izmantot tekstu un/vai simbolus, kas attiecas uz vārdiem un uzvārdiem / nosaukumiem, uzņēmumu nosaukumiem, kolektīvajām preču zīmēm vai individuālajām preču zīmēm.

Šis papildinājums ir vajadzīgs, lai pielāgotos klientu un patērētāju vajadzībām, arī komerciālām vajadzībām.

Šis grozījums attiecas uz vienotā dokumenta 3.6. punktu.

Marķējums — citi nosacījumi

Ir svītrotas šādas rindkopas:

Uz Emīlijas-Romanjas reģionā ražotiem augļiem, kas neatbilst šīs specifikācijas 6. punktā noteiktajām minimālajām prasībām attiecībā uz izmēru un cukuru saturu, nedrīkst būt ne aizsargāta ģeogrāfiskās izcelsmes norāde “Pesca di Romagna”, ne arī kāda cita ģeogrāfiskās izcelsmes norāde. Uz Emīlijas-Romanjas reģionā ražotiem augļiem, kas neatbilst šīs specifikācijas 6. punktā noteiktajām minimālajām prasībām attiecībā uz izmēru un cukuru saturu, nedrīkst būt ne aizsargāta ģeogrāfiskās izcelsmes norāde “Nettarina di Romagna”, ne arī kāda cita ģeogrāfiskās izcelsmes norāde.

un

Vārdiem “Prodotto in Italia” [“Ražots Itālijā”] jābūt arī uz eksportam paredzētajām partijām.

Tika uzskatīts par lietderīgu svītrot aizliegumu attiecībā uz nosaukuma izmantošanu neatbilstīgiem produktiem, jo tas jau ir skaidri norādīts iepriekšējos punktos. Arī vārdi “Prodotto in Italia” ir jānorāda saskaņā ar tiesību aktiem, un tiek uzskatīts, ka šī prasība tekstā nav jāsaglabā.

Šis grozījums neietekmē ne kopsavilkumu, ne vienoto dokumentu.

Marķējums — pārstrādei paredzētais produkts

Specifikācijas 8. punktam ir pievienota arī šāda rindkopa:

Pārstrādājamos augļus var piegādāt arī neiepakotus, proti, iepakojumos vai traukos, kuri atbilst spēkā esošajiem tiesību aktiem un uz kuriem ir atbilstīga etiķete, kas nodrošina ar AĢIN “Pesca e Nettarina di Romagna” apzīmētā pārstrādei paredzētā produkta pareizu identifikāciju un izsekojamību.

Ņemot vērā to, ka noteikumi ir paredzēti arī attiecībā uz pārstrādei paredzētiem augļiem, specifikācijai jāpievieno attiecīgās marķēšanas prasības, lai nodrošinātu pareizu un tūlītēju identifikāciju.

Šis grozījums attiecas uz vienotā dokumenta 3.6. punktu.

CITS

Pārbaudes

Produkta specifikācijas 5. punktā teksts

“5. punkts Persiku dārzus, kas piemēroti produkta “Pesca di Romagna” ražošanai, reģistrē atbilstīgajā reģistrā, kuru izveido, atjaunina un publicē reizi gadā. Persiku dārzus, kas piemēroti produkta “Nettarina di Romagna” ražošanai, reģistrē atbilstīgajā reģistrā, kuru izveido, atjaunina un publicē reizi gadā.”

un

“Emīlijas-Romanjas reģions atbild par 4. punktā noteikto tehnisko nosacījumu izpildes pārbaudi. Šā reģistra kopiju iesniedz katrā no pašvaldībām, kuras atrodas ražošanas apgabalā. Lauksaimniecības, pārtikas un mežsaimniecības resursu ministrija nosaka procedūras, kas jāievēro saistībā ar reģistrāciju, ziņošanu par ikgadējo produkciju un atbilstīgās sertifikācijas iegūšanu, lai nodrošinātu tādas gadā atzītās produkcijas pareizu un piemērotu uzraudzību, ko tirgo ar ģeogrāfisko norādi.”

ir svītrots, pārfrāzēts un aizstāts ar specifikācijas 7. punktu šādā redakcijā:

“7. punkts. Pārbaudes Saskaņā ar Regulas (ES) Nr. 1151/2012 36. un 37. pantu šā produkta atbilstību produkta specifikācijai pārbauda kontroles struktūra. Izraudzītā kontroles struktūra ir Check Fruit srl, Via dei Mille, 24, 40121 Bologna, Itālija, Tālr. +39 0516494836, Fakss +39 0516494813, info@checkfruit.it”

Viss specifikācijas 7. punkts ir pārstrādāts saskaņā ar Regulas (ES) Nr. 1151/2012 7. panta g) punktu.

Šis grozījums attiecas uz kopsavilkuma 4.7. punktu, bet vienoto dokumentu neietekmē.

CITI

Punktu secība un virsraksti

Specifikācijas punkti un saturs ir sakārtoti un sanumurēti, pamatojoties uz Regulas (ES) Nr. 1151/2012 7. pantu. Lai atvieglotu lasīšanu, katram punktam pievienots virsraksts.

Tāpēc, pamatojoties uz ierosinātajiem grozījumiem, punkti ir šādi:

— 1. punkts. Nosaukums

— 2. punkts. Produkta īpašības

— 3. punkts. Ražošanas apgabals

— 4. punkts. Izcelsmes apliecinājums

— 5. punkts. Produkta ieguves metode

— 6. punkts. Saikne ar ģeogrāfisko apgabalu

— 7. punkts. Pārbaudes

— 8. punkts. Glabāšana, iepakojums un marķējums

To specifikācijas daļu apvienošana, kas attiecībā uz abu veidu augļiem ir vienādas

Pašreizējā specifikācija sastāv no diviem atsevišķiem dokumentiem, no kuriem pirmais attiecas uz “Pesca di Romagna”, bet otrais — uz “Nettarina di Romagna”. Daudzi aspekti un prasības, kas attiecībā uz abiem veidiem ir identiski, abos dokumentos atkārtojas. Tāpēc, lai uzlabotu lasāmību un produkta specifikācijas noteikumus padarītu skaidrākus, tie saīsināti,

— apvienojot tekstu 1., 3., 4., 5., 6., 7. un 8. punktā;

— saglabājot produktu veida apakšiedalījumu 2. punktā, lai skaidri norādītu, ka ir piemērojami dažādi šķirņu saraksti.

VIENOTAIS DOKUMENTS

AĢIN “PESCA E NETTARINA DI ROMAGNA”

ES Nr.: PGI-IT-1535-AM02 – 15.9.2020

ACVN ( ) AĢIN (X)

1. Nosaukums vai nosaukumi [ACVN vai AĢIN]

“Pesca e Nettarina di Romagna”

2. Dalībvalsts vai trešā valsts

Itālija

3. Lauksaimniecības produkta vai pārtikas produkta apraksts

3.1. Produkta veids [kā norādīts XI pielikumā]

1.6. grupa. Svaigi vai pārstrādāti augļi, dārzeņi un labība

3.2. Apraksts par produktu, uz kuru attiecas 1. punktā minētais nosaukums

Ar norādi “Pesca e Nettarina di Romagna” apzīmē tikai turpmāk uzskaitīto persiku šķirņu augļus.

Persiki

Agrīnas šķirnes ar dzeltenu mīkstumu:

“Bordò”, “Coraline” (jeb “Monco”), “Crimson Lady”, “Dixired”, “Flavorcrest”, “Maycrest”, “Merril Gem Free 1”, “Rich May”, “Royal Gem”, “Royal Glory”, “Royal Majestic”, “Royal Time”, “Ruby Rich”, “Sagittaria”, “Spring Lady”, “Sprinbelle”, “Springcrest”, “Sugar Time”.

Vidēji vēlīnas šķirnes ar dzeltenu mīkstumu:

“Azurite”, “Corindon”, “Diamond Princess”, “Elegant Lady”, “Fayette”, “Glohaven”, “Grenat”, “Maria Marta”, “Mercil” (jeb “O’Henry”), “Plusplus”, “Redhaven”, “Rich Lady”, “Rome Star”, “Royal Estate”, “Royal Jim”, “Royal Lee”, “Royal Pride”, “Royal ‘Summer”, “Royal Sweet”, “Summer Rich”, “Suncrest”, “Sweet Dream”, “Sweet Henry”, “Symphonie”, “Vista Rich”, “Zainori” (jeb “Kaweah”), “Zee Lady”.

Agrīnas šķirnes ar baltu mīkstumu:

“Greta”, “Iris Rosso”, “Monsolle”, “Patty”.

Vidēji vēlīnas šķirnes ar baltu mīkstumu:

“Duchessa d’Este”, “Ivory Sun”, “Maria Bianca”, “Maura”, “Regalsnow” (jeb “Maperla”), “Rosa del West”, “Rossa di San Carlo”, “Star Princess”, “Snow Lady”, “Tendresse” (jeb “Joulie”), “Zaidaso” (jeb “Kewina”).

Nektarīni:

Agrīnas šķirnes ar dzeltenu mīkstumu:

“Alice”, “Ambra”, “Ara”, “Big Haven”, “Carene”, “Early Sungrand”, “Extreme Beauty”, “Gartairo”, “Garofa”, “Laura”, “Maillara” (jeb “Big Bang”), “Maria Emilia”, “Maygrand”, “Nectaprima”, “Noracila”, “Rebus 028”, “Weimberger”.

Vidēji vēlīnas šķirnes ar dzeltenu mīkstumu:

“Alma”, “Alma 2”, “Alexa”, “Amiga”, “Alitop”, “August Red”, “Big Top” (jeb “Zaitabo”), “Diamond Ray”, “Dorabelle”, “Doracile”, “Dulcis”, “Dulciva”, “Early Zee”, “Fairlane”, “Fantasia”, “Febe”, “Flavortop”, “Gea”, “Guerriera”, “Honey Blaze”, “Honey Glo”, “Honey Kist”, “Honey Royale”, “Indipendence”, “Lady Erika”, “Late Fair”, “Luciana”, “Maria Aurelia”, “Maria Carla”, “Maria Laura”, “Max”, “Max 7”, “Monrené”, “Morsiani 60”, “Morsiani 90”, “Nectareine”, “Nectaross”, “Orine”, “Orion”, “Pit Lane”, “Pit Stop”, “Red Fair”, “Romagna Big”, “Romagna Giant”, “Romagna Gold”, “Romagna Lady”, “Romagna Queen”, “Romagna Summer”, “September Bright”, “Spring Red”, “Stark Red Gold”, “Sweet Lady”, “Sweet Red”, “Venus”, “Western Red”.

Agrīnas šķirnes ar baltu mīkstumu:

“Caldesi 2000”, “Garcica”, “Romagna Red”, “Romagna Star”, “Silver King”, “Turquoise”.

Vidēji vēlīnas šķirnes ar baltu mīkstumu:

“Caldesi 2020”, “Maillarmagie” (jeb “Magique”), “Majestic Pearl”, “Nectarmagie”, “Nectaperle”, “Romagna 3000”, “Romagna Bright”, “Romagna Sweet”, “Romagna Top”, “Silver Giant”, “Silver Star”, “Sandine”, “Tourmaline”, “Zephyr”.

“Pesca e Nettarina di Romagna” ražošanā ir atļauts izmantot citas persiku šķirnes, kas izkoptas, veicot šķirņu pētījumus, ja ar eksperimentāliem un dokumentāriem pierādījumiem tiek apstiprināts, ka produkta iegūšanas metode un augļu kvalitātes īpašības atbilst šai produkta specifikācijai. Par šādu šķirņu izmantošanu produkta “Pesca e Nettarina di Romagna” ražošanai iepriekš ir jāpaziņo Lauksaimniecības, pārtikas un mežsaimniecības politikas ministrijai, kurai šāds paziņojums jāizvērtē un kura šajā nolūkā var lūgt kontroles struktūras vai citas struktūras tehnisko atzinumu.

Kvalitātes īpašības

Produktu “Pesca e Nettarina di Romagna” nododot patēriņam, tam jāpiemīt turpmāk aprakstītajām īpašībām.

Agrīnajām šķirnēm ar dzeltenu un baltu mīkstumu:

— minimālais izmērs A: minimālais diametrs — 67 mm, kas atbilst minimālajam svaram — 135 g,

— cukuru saturs: (Briksa grādos) 9,5,

— epikarps un forma atbilst attiecīgās šķirnes raksturojumam.

Vidēji vēlīnajām šķirnēm ar dzeltenu un baltu mīkstumu:

— minimālais izmērs A: minimālais diametrs — 67 mm, kas atbilst minimālajam svaram — 135 g,

— cukuru saturs: (Briksa grādos) 11,

— epikarps un forma atbilst attiecīgās šķirnes raksturojumam.

Augļus var izmantot arī pārstrādei.

Turklāt tikai pārstrādes gadījumā var izmantot arī augļus, kas atbilst visām produkta specifikācijas prasībām, izņemot prasības attiecībā uz izmēru un formu. Ir pieļaujami arī nelieli virspusēji mizas bojājumi, ja vien tie neietekmē augļu kvalitāti un glabāšanas laiku. Šādus augļus nedrīkst pārdot galapatērētājam.

3.3. Dzīvnieku barība (tikai dzīvnieku izcelsmes produktiem) un izejvielas (tikai pārstrādātiem produktiem)

—

3.4. Konkrēti ražošanas posmi, kas jāveic noteiktajā ģeogrāfiskajā apgabalā

Visi ar AĢIN “Pesca e Nettarina di Romagna” apzīmētā produkta ražošanas posmi līdz produkta ražas novākšanai jāveic vienīgi 4. punktā norādītajā ģeogrāfiskajā apgabalā.

3.5. Ar reģistrēto nosaukumu apzīmētā produkta griešanas, rīvēšanas, iepakošanas u. c. īpašie noteikumi

Glabājot ar AĢIN “Pesca e Nettarina e di Romagna” apzīmējamos augļus, ir jāizmanto dzesēšanas paņēmiens. Mitruma un temperatūras vērtībām dzesētavās jānodrošina īpašo kvalitātes īpašību saglabāšana.

Ja ar AĢIN apzīmētais produkts ievietots vaļējos iepakojumos, to identificē ar atsevišķām uzlīmēm, kuras uzlīmē vismaz uz 70 % augļu.

Alternatīvi — ja uz augļiem uzlīmju nav, iepakojumi, piemēram, paplātes un grozi, ir jāaizzīmogo tā, lai to saturu nevarētu izņemt, iepakojumu nesabojājot.

Tirdzniecības vietā produktu atļauts pārdot arī neiepakotā veidā no iepakojuma, kurš aizzīmogots vai kurā ir augļi ar uzlīmēm, ja vien produkts ir novietots īpašos nodalījumos vai traukos, uz kuriem skaidri norādīta tā pati informācija, kas jānorāda uz iepakojuma.

3.6. Ar reģistrēto nosaukumu apzīmētā produkta marķēšanas īpašie noteikumi

Trauku var marķēt ar vārdiem “Pesca di Romagna” vai “Nettarina di Romagna”, pēc kuriem uzreiz ir vārdi “Indicazione Geografica Protetta” [aizsargāta ģeogrāfiskās izcelsmes norāde] vai akronīms “I.G.P.” [AĢIN] un šķirnes nosaukums. Tajā pašā redzamības laukā jāatrodas arī iepakotāja vārdam un uzvārdam vai nosaukumam, uzņēmuma nosaukumam un adresei.

Vārdus “Indicazione Geografica Protetta” [aizsargāta ģeogrāfiskās izcelsmes norāde], arī akronīma “I.G.P.” [AĢIN] veidā, var atkārtoti norādīt arī jebkurā citā vietā uz trauka vai etiķetē.

Kopā ar vārdiem “IGP Pesca e Nettarina di Romagna” un Eiropas simbolu var izmantot tekstu un/vai simbolus, kas attiecas uz vārdiem un uzvārdiem / nosaukumiem, uzņēmumu nosaukumiem, kolektīvajām preču zīmēm vai individuālajām preču zīmēm.

Pārstrādājamos augļus var piegādāt arī neiepakotus, proti, iepakojumos vai traukos, kuri atbilst spēkā esošajiem tiesību aktiem un uz kuriem ir atbilstīga etiķete, kas nodrošina ar AĢIN “Pesca e Nettarina di Romagna” apzīmētā pārstrādei paredzētā produkta pareizu identifikāciju un izsekojamību.

4. Ģeogrāfiskā apgabala īsa definīcija

Produkta “Pesca e Nettarina di Romagna” ražošanas apgabals atrodas Emīlijas-Romanjas reģionā, kas piemērots persiku audzēšanai, un apgabalā ietilpst šādas teritorijas:

1) šādu pašvaldību teritorija Ferrāras [Ferrara] provincē: Argenta, Cento, Codigoro, Copparo, Ferrara, Fiscaglia — apdz. vieta Massa Fiscaglia, Poggio Renatico, Portomaggiore, Terre del Reno — apdz. vieta S. Agostino, Tresignana — apdz. vieta Tresigallo, Voghiera;

2) šādu pašvaldību teritorija Boloņas [Bologna] provincē: Borgo Tossignano, Budrio, Casalfiumanese, Castel Guelfo di Bologna, Castenaso, Fontanelice, Granarolo dell’Emilia, Imola, Medicina, Minerbio, Molinella, Mordano;

3) šādu pašvaldību teritorija Forli-Čezēnas [Forlì-Cesena] provincē: Bertinoro, Castrocaro Terme e Terra del Sole, Cesena, Cesenatico, Dovadola, Forlì, Forlimpopoli, Gambettola, Gatteo, Longiano, Meldola, Mercato Saraceno, Modigliana, Montiano, Predappio, Roncofreddo, Savignano sul Rubicone;

4) šādu pašvaldību teritorija Ravennas [Ravenna] provincē: Alfonsine, Bagnacavallo, Bagnara di Romagna, Brisighella, Casola Valsenio, Castel Bolognese, Cervia, Conselice, Cotignola, Faenza, Fusignano, Lugo, Massa Lombarda, Ravenna, Riolo Terme, Russi, Sant’Agata sul Santerno, Solarolo;

5) šādu pašvaldību teritorija Rimini [Rimini] provincē: Santarcangelo di Romagna.

5. Saikne ar ģeogrāfisko apgabalu

Ražošanas apgabala augsnes īpašības un klimatiskie apstākļi, kā arī uzņēmēju profesionālā meistarība, ļauj izaudzēt tādus persikus un nektarīnus ar kvalitātes prasībām atbilstošām fizikāli ķīmiskajām un organoleptiskajām īpašībām, kurus gan valsts, gan Eiropas mērogā piedāvā tirdzniecībā kā tipiskus Emīlijas-Romanjas reģiona produktus. Kaut arī ražošanas apgabalu ietekmē Adrijas jūras tuvums, tam raksturīgs tipisks līdzenuma klimats. Ražošanas apgabalā ir visaugstākā vidējā temperatūra reģionā, un gandrīz nemaz nav pavasara salnu, kas varētu kaitēt augļu ražai. “Pesca e Nettarina di Romagna” produkcijas nozīme ir saistīta ne tikai ar ļoti labvēlīgajiem augsnes un klimatiskajiem apstākļiem, kas ir objektīvs faktors, bet arī ar sociālo un ekonomisko struktūru, kas nodrošina šādu resursu, kā arī zemes un cilvēku darba augļu lietderīgu izmantošanu. “Pesca e Nettarina di Romagna” audzēšanas apgabalā ir ļoti daudz ražotāju apvienību, kuru organizatoriskums ļāvis izveidot šajā teritorijā ražas novākšanas centrus ar visprogresīvāko tehnisko aprīkojumu. Pateicoties arī šādām ražotāju organizācijām un to organizatoriskumam, ražotāji jau daudzus gadus apgabalā brīvprātīgi izmanto integrētās ražošanas paņēmienus. Šie videi draudzīgie un patērētāju veselību saudzējošie paņēmieni tagad veido parasto ražošanas metodi, kas veicina augļu ražošanas vides ilgtspējību. Teritorija ir tik labi piemērota persiku un nektarīnu audzēšanai, ka tajā tiek saražota aptuveni ceturtā daļa no visas Itālijas persiku un nektarīnu produkcijas.

Atsauce uz specifikācijas publikāciju

Produkta specifikācijas pilnais teksts ir pieejams tīmekļa vietnē http://www.politicheagricole.it/flex/cm/pages/ServeBLOB.php/L/IT/IDPagina/3335

vai arī

tieši atverot Lauksaimniecības, pārtikas un mežsaimniecības politikas ministrijas mājaslapu (www.politicheagricole.it), noklikšķinot uz “Qualità” (ekrāna augšdaļas labajā pusē), tad uz “Prodotti DOP IGP STG” (ekrāna kreisajā malā) un, visbeidzot, uz “Disciplinari di Produzione all’esame dell’UE”.

(1) OV L 343, 14.12.2012., 1. lpp.